Практычную частку распачала майстар Наталля Купрыянцава, якая расказала аб асаблівасцях вышыўкі беларускага арнамента, вырабе ільняной куклы і іншым. Увесь працэс работы рамеснікаў заняў даволі працяглы час, але ён быў настолькі захапляючым і цікавым для іх, што гэты час праляцеў неўпрыкмет. Тым больш што па завяршэнні семінара кожная трымала ў руках торбачкі-абярэгі з духмянымі травамі і непаўторнымі вышыванкамі, льняныя лялькі, якія зрабілі сваімі рукамі.